Ohjelman kustantavat Joyce Meyer Ministries -työn tukijat.
Hyvän fyysisen kunnon merkityksestä puhutaan paljon.
Psyykkinen kunto on kuitenkin aivan yhtä tärkeää.
Tänään opimme treenaamaan mieltämme.
ILOA ARKEEN Mielenterveys 1/2
Jeesus ei kuollut pelkästään syntiemme anteeksiannon tähden, -
eikä siksi, että kerran pääsisimme taivaalliseen enkelikuoroon.
Iankaikkinen elämä oli todennäköisesti tärkein syy, -
mutta Jeesus kuoli myös maanpäällisen elämämme puolesta.
Hän ei kuollut pelastaakseen vain meidät, vaan myös kaiken muun, -
mikä menetettiin lankeemuksen seurausten takia.
Kaikki synnin takia menetetty palautetaan ennalleen.
Ennalleen palauttaminen on prosessi.
Siihen kuluu aikaa, eikä Jumala tee sitä yksinään.
Meidän pitää auttaa eli totella Jumalaa.
Ehkä sanot, että on liian vaikeaa totella, tehdä sitä ja tätä.
Mutta pystymme siihen, jos todella haluamme päästä eteenpäin.
Ei sinun ole pakko velkaantua.
Siitä on vain tullut tapa.
Emme jaksa odottaa, vaan haluamme välitöntä tyydytystä.
Emme oikeasti tarvitse kaikkea sitä, mitä luulemme tarvitsevamme.
Jos olet pulassa, Jumala auttaa sinua selviämään siitä.
Hän voi tehdä yhtäkkisen ihmeen, mutta niin ei useinkaan tapahdu.
Jos sitä odottaa, saattaa pettyä.
On toinenkin tapa.
Se ei ole vain jumalanpalveluksia, raamatunlukua ja rukoushetkiä, -
vaan täydellistä sitoutumista elämään Jumalan kanssa.
Kun pyydät Häntä tekemään elämästäsi kokonaisen, -
Hän näyttää sinulle, mitä pitää tehdä ja mitä ei.
Tottele ilman tekosyitä.
Tällä julisteella on tarkoitus.
Se kertoo, että elämässä on sijoittajia ja uhkapelureita.
Jotkut ottavat riskejä ja tekevät tietoisesti väärin.
He pelaavat uhkapeliä ja toivovat välttävänsä seuraukset.
SEURAUS
Toiset sijoittavat.
He tekevät oikein ja kuuntelevat omaatuntoaan.
Hyvät yöunet ovat hyvä sijoitus.
Roskaruoan syöminen on uhkapeliä.
Jos olet työnarkomaani, pelaat uhkapeliä.
Kun teet liikaa töitä, panoksena on perheesi rakkaus ja läheisyys.
Hyvät ihmissuhteet tarvitsevat aikaa.
Rahalla ostetut lahjat eivät auta.
Lapset muistavat heidän kanssaan vietetyn ajan.
Teemme päivittäin lukemattomia päätöksiä.
Tuskin kukaan voi niitä laskea.
Jokainen on tehnyt tänä aamupäivänä jo satakunta päätöstä.
Mitä ajattelemme, mitä emme, mitä sanomme, -
mitä puemme päälle, mitä syömme?
Teemme jatkuvasti päätöksiä.
Jokainen päätös on kuin siemen, jonka kylvämme.
Mitä ihminen kylvää, sitä hän niittää.
"Joka lihaansa kylvää, se lihasta turmeluksen niittää." Gal. 6:8
Lihaan kylväminen tarkoittaa omien halujen seuraamista, -
vaikka tietää toimivansa väärin.
Kun ihmiset tekevät väärin, -
tuskinpa he ajattelevat siitä seuraavan jotain pahaa.
He luulevat pääsevänsä kuin koira veräjästä.
He luulevat olevansa se poikkeus, -
joka kuitenkin saa siunauksen.
Monet ajattelevat selviävänsä, jos tekevät väärin vain kerran.
Mutta jos se onnistuu kerran, haluat tehdä sen uudelleen.
Lopulta se kaikki kaatuu päällesi, ja olet ällikällä lyöty.
Onneksi on olemassa myös ihmisiä, jotka sijoittavat elämäänsä.
He tekevät oikein heti alussa, vaikka se ei olisi helppoa.
Se vaatii panostusta ja itsekuria.
Hauskanpidon sijaan he saattavat viettää aikaa Jumalan kanssa.
He käyvät katsomassa iäkkäitä vanhempiaan sen sijaan, -
että lähtisivät kavereiden kanssa piknikille.
Se tuntuu heistä oikealta, vaikka se ei olekaan niin hauskaa.
Sellaiset ihmiset sijoittavat.
Meidän täytyy oppia seuraamaan Pyhän Hengen johdatusta, -
eikä tehdä vain sitä, mikä meistä tuntuu parhaalta.
Aamen? Jotkut ovat samaa mieltä, toiset eivät ole varmoja.
Vieraileminen vanhempien luona karkotti jo 500 ihmistä.
"Mitä he ikinä tekivät puolestani?"
Minulle Jumala vastasi: "Sinähän kuitenkin hengität."
Pyhän Hengen avulla voit olla hyvä jollekulle, -
joka ei ole ollut hyvä sinulle.
Se tekee sinusta Jumalan kaltaisen.
Silloin muistutamme Häntä eniten.
Kun osoitamme armoa ja kärsivällisyyttä niille, -
jotka eivät sitä ansaitse.
Sinun täytyy päättää, oletko uhkapeluri vai sijoittaja.
Hengellinen kasvu edellyttää päivittäistä kuuliaisuutta.
Meidän täytyy olla kuuliaisia omalletunnollemme.
Joitakuita omatunto voi kuitenkin syyllistää liikaa.
Meidän tulisi tuntea oikean tuomion ja väärien syytösten ero, -
sillä Raamatussa niillä on ero.
Pyhä Henki ei aiheuta jatkuvaa syyllisyyttä, -
vaan sen takana ovat paholaisen syytökset.
Jumalan sanan avulla voimme oppia niiden eron.
Silloin voimme luottaa omaantuntoomme.
Jos omatunto sanoo "ei", meidän ei tarvitse tietää syytä.
Liian usein haluamme tietää syyn.
Olemme kuin pikkulapsia: "Miksi, isi? Miksi?"
"Koska ollaan perillä?"
Vanhemmatkin kyllästyvät vastailemaan kysymyksiin.
Jumala tietää paljon asioita, joita hän ei kerro meille.
Syyt selviävät kyllä aikanaan, -
mutta Jumala ei anna elämällesi valmista kaavaa.
Siihen tarvitaan luottamusta.
Meidän täytyy luottaa Jumalaan.
Meidän tulee oppia seuraamaan Pyhän Hengen johdatusta -
ja jättää asioita tekemättä, jos ne tuntuvat vääriltä.
Ei teille sitä tarvitse selittää.
Joskus Jumalan kehotukset eivät vain tunnu järkeviltä.
Muut ihmettelevät: "Miten niin et voi tulla mukaan?"
"Minusta vain tuntuu siltä."
Ehkä tarkoituksena on vain totella ja kunnioittaa Jumalaa.
Kenestä on vähän pelottavaa seurata Pyhää Henkeä?
"Mitä sitten tapahtuu?"
Hengellisesti terveeksi tullaan läheisessä suhteessa Jeesukseen.
Tänään puhumme mielenterveydestä.
Oletko mieleltäsi sairas?
Jos pidät itseäsi terveenä, saatat muuttaa mielesi piankin.
Jumalan näkökulmasta monet meistä ovat mieleltään sairaita.
Mielemme ei toimi niin kuin Jumala on tarkoittanut.
Hän haluaisi, että meillä olisi mielenrauha.
"Hänen jumalallinen voimansa on lahjoittanut meille kaiken, -
mikä elämään ja jumalisuuteen tarvitaan." 2. Piet. 1:3
Jumala on siis antanut meille kaikki hyvän elämän eväät.
"...Hänen tuntemisensa kautta." 2. Piet. 1:3
Et saa hyvää elämää kaverisi läheisen jumalasuhteen ansiosta -
tai pastorisi jumalasuhteen avulla.
Tarvitset oman, henkilökohtaisen suhteen Jumalaan.
Se onnistuu vain antamalla aikaa ja näkemällä vaivaa.
Pelkkä muiden rukous ei tee sitä.
Voit rukoilla vain, että toinen itse alkaisi lähestyä Jumalaa.
Usein pyydämme Jumalaa tekemään jotain, mitä Hän ei aio tehdä.
Hän auttaa meitä tekemään sen itse.
Olemme Jumalan kumppaneita, ja teemme yhteistyötä.
Hän antaa meille voiman tekoihin.
"Joka on kutsunut meidät kirkkaudella ja täydellisyydellä."
Meitä ei ole kutsuttu säälittävään keskinkertaisuuteen, -
vaan erinomaisuuteen.
Meidän kuuluu siis tehdä erinomaisia valintoja.
Paavali kehottaa filippiläisiä tutkimaan, mikä on parasta -
ja oikeasti arvokasta.
Älä tee vain välttämätöntä.
Näe vaivaa varsinkin silloin, kun kukaan ei katso.
Silloin, kun kukaan ei näe.
Meidän täytyy oppia elämään Jumalan katseen edessä.
Elämme liikaa ihmisille emmekä tarpeeksi Jumalalle.
2. Piet.1:4 kertoo, että pelastumme turmeluksesta lupausten kautta.
Paavalin mukaan voimme tuntea ylösnousemusvoiman jo maan päällä.
Voimme siis elää maailmassa antamatta sen vaikuttaa meihin.
Meillä on mahdollisuus elää uudenlaista elämää.
Koko ajan ei tarvitse murehtia, mitä meistä oikein ajatellaan.
Meidän ei tarvitse murehtia taloudesta ja tulevaisuudesta.
Kuljemme päivä kerrallaan luottaen Jumalan lupauksiin.
Se vaatii ehkä sopeutumista, mutta Jumala antaa siihen voiman.
Ei tarvitse murehtia.
Viidennessä jakeessa seuraa teidän osuutenne: -
"Pyrkikää juuri [lupausten] tähden kaikella ahkeruudella -
osoittamaan uskossanne avuja."
Ei miellyttävä tehtävä lihalle.
Ahkera pyrkiminen ja avujen osoittaminen kuulostavat ikäviltä.
Eikö vain?
Emme voi vain painaa kaukosäätimen nappeja.
Jo tiskikoneen tyhjentäminen saa meidät valittamaan.
"Osoittamaan uskossanne avuja, avuissa ymmärtäväisyyttä, -
ymmärtäväisyydessä itsenne hillitsemistä." 2. Piet. 1:6
Nythän tästä vasta saarna tuli.
Tänään puhumme erityisesti ajatusten hillitsemisestä.
Monet sanovat, etteivät mahda ajatuksilleen mitään.
Et ehkä voi estää ajatusten tuloa, mutta niitä ei ole pakko hautoa.
Luen jakeet 6-7 loppuun.
"[Pyrkikää osoittamaan] itsenne hillitsemisessä kärsivällisyyttä, -
kärsivällisyydessä jumalisuutta, -
jumalisuudessa veljellistä rakkautta, -
veljellisessä rakkaudessa yhteistä [agape-] rakkautta."
Olemme matkalla pois itsekeskeisyydestä -
elääksemme siunaukseksi toisille.
Sitä opetellessa lihamme kirkuu: "Mutta entä minä?"
Jos vain suostumme olemaan huolehtimatta itsestämme, -
Jumala huolehtii meistä.
1 Piet. 5:7 sanoo: -
"Heittäkää kaikki murheenne hänen päällensä, -
sillä hän pitää teistä huolen."
Lakkaa murehtimasta omasta itsestäsi ja anna Jumalan toimia.
Keskity Jumalaan ja lähimmäisiisi, niin Hän huolehtii sinusta.
Saatat yllättyä, millaisia siunauksia itse saat.
Roomalaiskirje 15:1-3 kertoo: -
"Mutta meidän, [uskossamme] vahvojen -
tulee kantaa heikkojen vajavuuksia [ja tunnontuskia] -
eikä elää itsellemme mieliksi."
Sanotaan yhdessä: "Tarkoitukseni ei ole elää itselleni mieliksi."
Ette ehkä usko sitä vielä, mutta on se silti hyvä sanoa.
"Olkoon kukin meistä lähimmäiselleen mieliksi -
[uudelleen ja uudelleen] hänen parhaaksensa, -
jotta hän rakentuisi." Room. 15:2
"Sillä ei Kristuskaan elänyt itsellensä mieliksi." Room. 15:3
Hän ei ajatellut omaa parastaan. Eikö se ole ihmeellistä?
Uskon tosissani, että se on myös meidän tiemme.
Olen ollut uskossa pitkään ja palvelutehtävässä 32 vuotta.
Olen siis kokeillut kaikkia mahdollisia teitä onnellisuuteen.
Vain Jeesuksen ohje on toiminut: "Unohda itsesi!"
Älä keskity itseesi äläkä siihen, miten ihmiset sinua kohtelevat, -
miten sinua pitäisi kohdella -
tai mitä sinusta ajatellaan.
Itse asiassa useimmat ihmiset eivät edes ajattele sinua.
Hekin keskittyvät itseensä.
Mitä nuo ajattelevat? Miltä näytän?
Meidän pitää unohtaa sellainen ja keskittyä olemaan siunauksena.
Kokemukseni mukaan vain se toimii.
Jeesus sanoi sen jo kauan sitten: -
"Jos haluat olla opetuslapseni, unohda itsesi, ota ristisi -
ja seuraa minua." Oho, se luki siellä koko ajan!
Luin sen jo 32 vuotta sitten.
Miksi kesti niin kauan tajuta, että kannattaa valita Jumalan tie?
En halunnut luopua mistään.
Halusin tehdä oman suunnitelmani ja saada kaikki toteuttamaan sitä.
Tein vastoin Raamatun sanaa, mutta toivoin selviäväni seurauksitta.
Seurauksena kuitenkin oli ilon ja rauhan puute.
Mikään ei tuntunut onnistuvan.
Ihmeellistä, että asiat onnistuvat, kun ne tekee Jumalan tavalla.
2. Korittolaiskirjeen jakeet 10:4-5 ovat monille tuttuja.
Kuuliainen mieli johtaa kuuliaiseen elämään.
Et voi saada elämää, jonka Jeesus sinulle kuolemallaan osti, -
jos et pidä mieltäsi kurissa.
Sairas mieli luo sairaan elämän.
"Meidän sota-aseemme eivät ole lihalliset, vaan ne ovat -
voimalliset Jumalan edessä hajottamaan maahan linnoituksia."
Linnoitus on vihollisen valloittama ja asuttama alue.
Niitä vihollinen haluaa rakentaa mieleemme -
valloittaakseen hallintaansa alueen ajatuksistamme.
"Hajotamme maahan järjen päätelmät [ja perustelut] -"
Tiesitkö, että oma mielesi keksii perusteluja sinua vastaan?
Hajotamme teoriat ja päätelmät, joita olemme rakentaneet.
Miten se voi toimia?
"Ja jokaisen varustuksen, joka nousee Jumalan tuntemista vastaan."
"Ja vangitsemme" - me itse, ei Jumala -
"jokaisen ajatuksen kuuliaiseksi Kristukselle." 2.Kor. 10:5
Meidän täytyy tarkoin vartioida sydäntämme, elämän lähdettä.
Vartioidessa vahditaan tarkkaan, ettei sisään pääse mitään, -
mikä ei sinne kuulu.
Jos jotain sellaista pääsee sisään, se heitetään heti ulos.
Me itse vartioimme sydäntämme.
Älä odota Jumalan tekevän sitä, minkä tekemiseen itse saat voiman.
Tämä on todellinen ongelma.
Odotamme Jumalan tekevän kaiken, kun vain rukoilemme.
Emme uskalla tehdä mitään ilman rukousta.
Jumala antaa meille voiman tehdä sen, mitä pitää tehdä.
Armo ei ole tekosyy laiskuuteen.
Armo on Pyhän Hengen antamaa voimaa vastustaa syntiä.
ILOA ARKEEN
Ajatukset ovat avain tasapainoiseen elämään.
Paavali sanoo, että teidän tulee panna pois vanha ihmisenne, -
uudistua mieleltänne -
ja pukea päällenne uusi ihminen, joka on Jumalan kuvaksi luotu.
Voimme päästä tavoitteeseemme muuttamalla ajatteluamme.
Meillä on CD-opetussarja aiheesta "Miten olla itsevarma nainen".
Miehet, samat periaatteet pätevät myös teihin.
Vaihtakaa vain otsikkoon sanan "nainen" tilalle "mies".
CD-opetussarjan mukana tulee John ja Stasi Eldredgen kirja -
"Captivating" (Valloittava salaisuus).
Kirja oli minulle siunaukseksi, ja haluamme antaa sen lahjaksi.
Tee kaikkesi ollaksesi mieleltäsi tasapainoinen ja itsevarma, -
koska Jumala on antanut sinulle sen oikeuden. Hän siunatkoon sinua.
Oletko se itsevarma nainen, joksi Jumala sinut loi?
Joycen opetus haastaa etsimään Jumalan näkyä elämällesi.
Tämän viiden tunnin opetuksen mukana saat kirjan "Captivating".
John ja Stasi Eldredge selvittävät naisen sielun salaisuuksia.
Ota yhteyttä tai käy sivuillamme: www.joycemeyer.org
Tulossa: -
Voimme tehdä mitä haluamme.
Jumala antaa meille voiman tehdä kaiken, mitä Hän käskee, -
kun sitoudumme Häneen tosissamme.
Haluaisitko Joycen aina mukaasi?
Nyt voit ladata opetukset ilmaiseksi iTunesilla.
Vuosittainen naistentapahtumamme on tulossa.
On tuskin mitään parempaa kuin irtautua arkirutiineista -
ja omistaa muutama päivä ylistykselle ja Jumalan Sanalle.
Tämän vuoden teemana on mieli, puhe, mieliala ja asenne.
Voimakkaita aiheita ja puhujia: -
minä, John Maxwell, Caroline Leaf ja ylistyksessä Darlene Zschech.
Siitä tulee hienoa, joten tule mukaan yksin tai porukalla.
Varmista, että itse pääset paikalle ja opit nauttimaan elämästäsi -
päivä päivältä enemmän.
NAISTENTAPAHTUMA LOVE LIFE 16.-18.9.2010
KOE HYVIÄ JUTTUJA
ILOA ARKEEN
Suomennos: Sari Mäkilä
Ohjelman kustansivat Joyce Meyer Ministries -työn tukijat.